БилетыщIэхэр ящэ
Iуащхьэмахуэ лъапэ зыщызыгъэпсэхунухэм папщIэ ящэн щIадзащ билет «зэхэтхэр».
ЩIышылэм и 31-м щегъэжьауэ Минеральные Воды и гъущI гъуэгу вокзалымрэ аэропортымрэ къытрашу, цIыхухэр автобускIэ щызэбграшынущ Нейтринэ, Iуащхьэмахуэ, Тегенекли, Байдаевэ, Иткол, Терскол, Азау лъэныкъуэхэм. Мы билетхэр щIагъэхьэзырам и щхьэусыгъуэр Iуащхьэмахуэ туристхэр нэхъыбэу къешэлIэнырщ. Абыхэм гъуэгум трагъэкIуадэ зэманыр нэхъ мащIэ хъунущ, абы къыхэкIыуи, нэхъыбэрэ я нэгу зрагъэужьыфынущ.
Iуащхьэмахуэ лъапэ унэзыгъэс билетыр щызыIэрыбгъэхьэ хъунущ гъущI гъуэгу вокзалхэм, «ФПК» IуэхущIапIэм я кассэхэм, апхуэдэуи «РЖД» ОАО-м и сайтым.
МафIэгумрэ кхъухьлъатэмрэ я билетхэм занщIэу дыщIагъу автобусым уитIысхьэну хуит узыщI талонри. ЦIыхухэр зэрызэбграшыну автобусхэр тыншщ икIи хуитщ.
Автобусхэм я текIыгъуэхэм, билетхэм я уасэм теухуа хъыбархэм ущеплъ хъунущ «ЕТД» АНО сайтым и «Единый билет» Iыхьэм. Упсалъэ хъунущ 8(800)250-18-04 телефоным.
